
PREDGOVOR 


»Što je rođeno od tijela, tijelo je, a što je rođeno 
od Duha duh je« (Iv. 3,6), rekao je naš Božanski 
Spasitelj Nikodemu. Suvremeni čovjek kao da sve 
više i više zaboravlja, da nije samo tijelo nego i duh 
i da duh također ima svoje zakone, zahtjeve i po- 
trebe. Suvremeni čovjek previše sluša i slijedi glas 
svoga tijela, a zaboravlja na glas duha, zaboravlja, 
da bi .zapravo u životu duh morao imati prvu, glav- 
nu i odlučnu riječ. Ove korizmene propovijedi, koje 
sam izrekao ove godine kroz šest korizmenih utora- 
ka u zagrebačkoj katedrali, imale su kao zadaću 
da naglase primat duha i čovjekovu dužnost, da se 
u životu vodi pravim duhom. Iskreno priznajem, da 
sam se pri izrađivanju ovih propovijedi nadahnuo 
i obilno poslužio najnovijom brošurom velikog apo- 
stola današnjice P. Ferdinanda Lelotte D. I.: »Au 
souffle de VEsprit« (Brurelles, 1964.). Njegove sam 
misli nastojao na svoj način proživjeti i onda prila- 
goditi našem mentalitetu, našim prilikama i potre- 
bama. ; 


Prigodom ovogodišnjeg  liturgijsko-katehetskog 
tečaja u Zagrebu mnoga su mi braća svećenici do- 
brohotno izrazili zadovoljstvo zbog izdavanja mojih 
propovijedi. Potaknuli su me, da ih i dalje objelo- 
danjujem. To me je veoma ohrabrilo, pa objeloda- 
njujem i ove skromne propovijedi u želji, da poslu- 
že pastoralnom kleru u ne uvijek lakoj službi pro- 
povjednika. Možda će one dobro doći i svjetovnja- 
cima, svima onima, koji žele, da ih u životu vodi 
pravi duh, da budu učenici i sljedbenici Duha. 


U Zagrebu, 9. travnja 1965., na blagdan Gospe 
od sedam žalosti. 


Pisac 


Za koncil se zanima i profana svjetska štampa, ko- 
ja ima kod koncilskog ureda za informacije akrediti- 
rane brojne novinare sa svih strana svijeta. 


I našu hrvatsku katoličku javnost iscrpno obavje- 
štava o radu koncila naš dragi dvotjednik »Glas Kon- 
cila«, koji se je u najkraće vrijeme podigao do veoma 
velike tiraže, što je znak da i naše ljude zanimaju 
koncilska pitanja. 

Nemojte ipak misliti, da će i ove moje korizmene 
propovijedi biti neke informacije o koncilu i nje- 
govu radu. Ne, to ne će biti! To je posao »Glasa Kon- 
cila« i drugih naših vjerskih listova. Ali moje će pro- 
povijedi biti ipak u vezi s koncilom, u koliko će na- 
stojati u vama slušateljima probuditi pravi duh, pra- 
vo shvaćanje, koje je danas veoma važno, jer inače 
možete upasti u napast, da mislite kako će koncil sve 
okrenuti na glavu i da će se naša katolička vjera na- 
kon koncila u mnogočenu promijeniti, Tako mogu mi- 
sliti samo oni, kojima nedostaje pravi duh i pravo 
shvaćanje. A tko posjeduje pravi duh i shvaćanje to- 
me ne će biti ništa neobično i lako će se uživjeti u 
sve koncilske odredbe. 

Prije svega treba da imamo duh istine, i to će biti 
tema naše današnje propovijedi. 

. Što je to duh stine? — To je duboko uvjerenje, da 
postoji vječna, absolutna i nepromjenjljiva istina, ko- 
ja je pristupačna našem ljudskom razumu. 

Otvorimo li naše Evanđelje, u njemu ćemo se su- 
sresti s dva diametralno oprečna stava prema istini. 

To je stav Krista Gospodina, koji tvrdi: »Ja sam 
istina« i koji svezanim rukama objašnjava Pilatu: »Ja 
sam se zato rodio i došao na svijet, da _posvjedočim 
istinu. Svaki koji je od istine sluša glas moj« (Iv. 
18, 37.). 

. Ali to je i stav Poncija Pilata, koji skeptično sliježe 
rameni'ma i pita: »Što je istina«? I koji se iz straha da 
ne bi izgubio položaj opirući se Kristovim tužiteljima 
služi dokazom sile te predaje Njega koji vjeruje u isti- 

nu i poistovjetuje se s njome na najsramotniju smrt 
križa. 

Situacija se od Poncija Pilata do dana današnjega 
nije mnogo izmijenila. I danas se suočavaju branitelji 
i klevetnici istine. Iz vrtloga doktrina i ideologija, ko- 
je se danas bore za prevlast u svijetu,.spomenimo sa- 
mo nekoje. X 

Bezbožni egzistencijalizam naučava da ne postoji 
istina, jer je život absurdan, bez značenja, bez smisla 
icilja... »Izvucimo stoga maximum koristi od sadaš- 
njega časa ne misleći na sutrašnjicu i ne brinući se za 
bližnjega... Ne oklijevajmo danas ono zanijekati što 
smo jučer tvrdili... I neka nas nitko ne optužuje, da 
da upadamo u protuslovlje, jer je sve u neprestanom 
pokretu, nestalno, prividno, prolazno ...« 

U toj igri imaju glavnu riječ nagoni, i dok egzisten- 
cijalistički filozofi nastoje opravdati svoje tvrdnje, do- 
tle bande mladih huligana prolaze gradićima, grado- 
vima i velegradovima sakateći sve što sretnu na putu, 
naročito ljudska srca i ruše niječući sve vrednote pro- 
šlosti, sadašnjosti i budućnosti. 

Bahati i oholi scientizam tvrdi doduše da postoji 
istina, ali samo ona do koje se dolazi eksper mental- 
nim putem u laboratorijima. Stoga ako želite doći do 
istine, listajte knjige i priručnike fizike, kemije, as- 
tronomije, biologije, tehnike, psihologije:i psihijatrije. 


No mi odmah postavljamo pitanje: a što će nam 
i što nam mogu reći sve ove knjige i bahati scientizam 
o smislu života, o ljubavi, o ćudoređu? A nije li to ono 
najglavnije i najsudbonosnije? Što će nam odgovor na 
sva moguća sporedna i periferna pitanja, ako ne zna- 


mo zašto živimo i kako da živimo? 


Bezbožni materijalizam galami na sva usta: »Ej, vi 
sredovjekovni mračnjaci, našli smo napokon istinu! 
Mi smo uvučeni u neograničeni vrtlog materije, koja 
je vječna i iz koje je evolucijom nastao život i čovjek. 
Okanimo se odakle religioznih maštanja o nekome ne- 
bu i stvorimo raj na zemlji...« 


Kuda i kamo ćemo dakle u tome vrtlogu doktrina 
i ideologija? A kuda drugamo nego Onome, koji za se- 
be reče: »Ja sam istina... Ja sam se zato rodio i do- 
šao na svijet da posvjedočim istinu. Svaki koji je od 
od istine sluša glas moj..«, i koji je svjedočanstvo za 
istinu na Veliki Petak zapečatio vlastitom krvlju, ali 
koji je također na Uskrs doveo istinu do pobjede i 
triumfa. »Svaki koji je od istine«, koji ozbiljno i lojal- 
no traži istinu, koji ima duh istine, nužno mora k 
Njemu. Kod Njega će se jedinoga namjeriti na istinu. 
A budući da je On Isus Krist čertdeseti dan iza svoga 
uskrsnuća uzašao na nebo, ostavio je iza sebe Crkvu, 
koju je utemeljio da nastavlja Njegovo djelo, Njego- 
vo svjedočanstvo za istinu, i zato ju Njegov apostol 
Pavao u prvoz poslanici Timoteju i mazva »stupom i 
tvrđom istine« (3, 15). Crkva je produženi Krist, pro- 
dužena Kristova istina, produženo Kristovo svjedo- 
čanstvo istine. Ona je onaj stup od ognja, koji kroz 
suvremenu tamu vodi novozavjetni Izrael u obećanu 
zemlju istine. A jer tama mrzi na svjetlo i neprijatelj- 
ski se odnosi prema svjetlu, to se nipošto ne čudimo 
što i Crkva poput Krista mora često puta svezana i 
popljuvana stajati pred sudištem ovoga svijeta, koje 
cinički s Pilatom pita: »Što je istina?« Neka nas to ni- 
šta ne zbunjuje i ne smeta. Svijet mrzi na svjetlo isti- 
ne i voli radije tamu, jer su mu djela zla. 

U Crkvi ćemo dakle danas naći istinu. Crkva ju na 
svečan način izriče i propovijeda s ekumenskog sabo- 
ra. Prvi plod, prva službena poruka sabora jest kon- 
stitucija, uredba o svetom bogoslužju. Pa zar ćemo u 
njoj naći istinu, koja je najpotrebnija našem vreme- 
nu i koja je danas najpreča? Da, naći ćemo baš nju! 
Evo što o tome kaže Kristov namjesnik na zemlji 
Sv. Otac Papa Pavao VI. u govoru na koncu II. zasje- 
danja sabora prigodom promulgacije ove važne kon- 
stitucije. 

»Teško i zapleteno saborsko raspravljanje nije bi 
lo bez ploda, kad je prvi predmet koji je bio uzet u 
razmatranje i koji je nekako najvažniji od, svih po 

svojoj nutarnjoj naravi i po časti koju uživa u Crkvi, 
sveta naime liturgija, sretno završen i danas smo ga 
svečano proglasili. 

Zbog ovoga se uzroka naš duh veseli iskrenom ra- 
došću. Tu opažamo da je sačuvan pravilan red u lje- 


stvici vrednota i dužnosti. Time smo ispovijedili: Bogu 


treba dati prvo mjesto; molitva je naša prva duž- 
nost; liturgija je prvi izvor one divne zamjene kojom 
nam je udijeljen božanski život. Liturgija je zaista pr- 
va škola našeg duhovnog života; ona je prvi dar što 
ga možemo izručiti kršćanskom puku koji s nama 
vjeruje i moli; ona je prvi poziv svijetu da razveže 
svoj nijemi glas u blažene i istinske molitve te da 
osjeti neizrecivu snagu koja obnavlja duh, a postav. 
ljena je u naše pjesme koje slave Boga i ufaju se za 
ljude po Isusu Kristu u Duhu Svetome... 

Stoga zaslužuje da cijenimo ovaj plod našeg Sabo- 
ra jer on ima da potiče i na neki mačin označuje ži- 
vot Crkve. Crkva je u prvom redu bogoštovna družba, 
zajednica koja moli, puk koji blista sjajem savjesti i 
nastojanjem oko bogoslužja, što sve hrani vjera i vi- 
šnja milost...« 

Današnji se je svijet previše materijalizirao, profa- 
nizirao, tehnicizirao zaboravivši pri tom glavnu istinu 
i glavnu dužnost, da je Bog Stvoritelj, a mi stvorenja, 
da je od Boga sve, da o Bogu sve ovisi i da zato treba 
Bogu dati prvo mjesto u našem životu, da Ga treba 
hvaliti i slaviti, a najdivniji i Bogu najmiliji način 
proslave jest sveta liturgija. Po liturgiji ispovijedamo 
vjeru u Boga absolutnog gospodara, u Isusa Krista 
Spasitelja i Otkupitelja ljudskoga roda; po liturgiji 
služimo Bogu i nastavljamo Kristovo otkupiteljsko 
djelo; po liturgiji se dakle približavamo i sjedinjuje- 
mo s prvom apsolutnom Istinom, koja je počelo i 
mjerilo svake. istine. 

Prošle je korizme jedan naš župnik u Zadru u ko- 
rizmenim propovijedima tumačio i izlagao svojim žup- 
ljanima Iturgijsku konstituciju. Pri tom lih je pozivao 
da u što većem broju sudjeluju na uskrsnoj vigilji, 

kod nje svečano obnove krsni zavjet i pričeste se. 
Vjernici su ga poslušali i u velikom se broju odazvali, 
makar da je bilo veoma Kkišovito vrijeme. Župnik im 
je svima nakon svršenih obreda poklonio hrvatski pri- 
jevod liturgijske konstitucije rekavši: »Pomozite mi, 
da sada ovo provodimo u djelo, jer je to danas naj- 
važnije.« 

Eto taj župnik a i njegovi vjernici na praktičan 1 
konkretan način pokazaše da imaju duha istine i da 
im je stalo do one istine koju nam Crkva baš u naše 
dane stavlja na srce i prema kojoj želi da usmjerimo 
svoj život. Ako nam je stalo do istine, ako nismo iz- 
gubili povjerenje u istinu, onda ćemo se i mi puni 
povjerenja okrenuti prema svetom ekumenskom sa- 
boru, prema onome što nam je taj sabor dosada re- 
kao o svetome bogoslužju, o sredstvima komunikaci- 
je, o Crkvi, o istočnim Crkvama, o ekumenizmu.i pre- 
ma onome što će nam još reći u četvrtom i konačnom 
zasjedanju, a što će možda još jače zadirati u naš ži- 
vot. Sve ćemo to spremno primiti i prihvatiti znajući 
da time primamo i prihvaćamo istinu, prema kojoj ne 
smijemo ostati neutralni i pasivni. Prihvaćajući istinu 
prihvaćamo samoga Boga, a s time je sve rečeno, jer 
Bog Stvoritelj treba da bude svojim stvorovima sve, 
ama baš sve. Amen. 


mm 





2. Duh vjere 


Onome koji nastoji i želi živjeti u »duhu istine« ne 
će biti teško živjeti i u »duhu vjere«. Zašto? — Zato 
jer mu duh istine nalaže mogućnost povjerenja u dru- 
goga koji znade istinu i koji je tako pošten i lojalan 
da je hoće saopćiti. Mi često čujemo krilaticu: »Ne 
vjerujem ni u što! Vjerovati je natražno i zaostalo!« 
Ako postoji šuplja i prazna krilatica, onda je to upra- 
VO ova. Bez vjere bi bio nemoguć život na zemlji. Evo 
samo nekoliko primjera! : 

Kad sjedam u autobus ili tramvaj onda vjerujem 
da šofer koji me vozi ima šoferski ispit, premda ja to 
sigurno ne znam, i da će dobro i sigurno voziti tram- 
vaj ili autobus. Kad ne bih vjerovao sigurno ne bih 
sjedao u vozilo. 

Kad idem u restoran na ručak, onda vjerujem, da 
je kuharsko osoblje restorana toliko pošteno da mi ne 
će staviti otrov u hranu i da prema tome mogu mirne 
duše jesti, premda se moje znanje temelji samo na 
vjeri i povjerenju. 

Kad idem u apoteku po lijek, onda vjerujem, da će 
mi apotekar dati i pripremiti pravi lijek, koji će mi 
biti koristan. 

Svaka stranica i svaki članak u novinama koji mo- 
žda svakodnevno čitam sadrži »exposć« činjenica, ko- 


je mi je osim u vrlo rijetkim i iznimnim slučajevima 


nemoguće kontrolirati, dakle moram naprosto  vje- 
rovati. 


Dakle se sav naš ljudski život temelji na vjeri, po- 
vjerenju i bez nje bi bio nemoguć. 

A što je zapravo vjera? 

Vjerovati, pobuditi čin vjere znači prihvatiti neku 
istinu, činjenicu ne iz vlastitog iskustva već na teme- 
lju tuđega svjedočanstva. A kada će biti za mene tu- 
đe svjedočanstvo vjerodostojno? — Onda, kad budem 
znao da netko znade istinu i da mi je želi saopćiti. 
Motiv moga povjerenja jest nečije znanje i poštenje. 

Tako je i s našim kršćanskim povjerenjem ili vje- 
rovanjem. Ono se oslanja na Boga, koji se objavio 
preko svoga Sina Isusa Krista. Prije povjerenja u 
Krista moram očigledno dopustiti Božju egzistenciju, 
do koje se može doći naravnim svjetlom razuma za- 
ključujući iz činjenica reda u svemiru na njihova 
tvorca i redatelja Boga. 

Vjerovati znači dakle prihvatiti Boga i ono što 
nam je Bog objavio. A ono što nam je Bog objavio sa- 
držano je velikim dijelom u Sv. Pismu. Imati Sv. Pi- 
smo, čitati Sveto Pismo, razmatrati Sv. Pismo, živjeti 
po Sv. Pismu znači imati duh vjere u najodličnijem 
smislu riječi. 

Vjerovati znači prihvatiti Božju Providnost, koja 
upravlja svime i bez koje ne pada ni vlas s glave ni 
vrabac s krova i koja se brine i za ptice nebeske i 
ljiljane u polju. 

Vjerovati znači biti duboko osvjedočen u istinitost 
onih Pavlovih riječi: »Onima koji Boga ljube sve se 
okreće na dobro«. Dakle štogod nam se u životu do- 
godilo: pretrpjeli ne znam kakav materijalni gubitak, 
postali siromašni, bolesni, lišeni svojih milih i dragih, 
ako Boga ljubimo sve će nam se to okrenuti na dobro. 

Vjerovati znači prihvatiti Boga skrivena pod prili- 
kama kruha na našim oltarima i u duhu najživlje 
vjere pribivati svetoj euharistijskoj Žrtvi, kod nje ak- 
tivno sudjelovati, osobito u njezinu gozbenom dijelu 
u Sv. Pričesti. Vjerovati znači doći na adoraciju pred 
euharistijskog Boga i pred Njega iznijeti svu svoju 

dušu, sve svoje brige i probleme, sve svoje križeve i 
patnje. 

Vjerovati znači imati povjerenje u svetu Crkvu, 
slušati njezin glas, njezine poruke, osjećati s njome, 
osobito sada u vrijeme koncila. Budimo duboko osvje- 
dočeni da će koncil tim više upjeti, tim više urodili 
plodovima čim više budemo mi vjernici promatrali 
koncil i njegove odluke u duhu žive vjere, u dubokom 
uvjerenju da nam preko koncila Bog saopćuje svoju 
volju, svoje misli i svoje nakane. Ako Crkvu i koncil 
promatramo samo u naravnom svjetlu, onda će nam 
oni imati malo što reći, malo što dati. | 

Što znači kršćanski vjerovati pokazuje.nam prak-- 
tično slavni pilot Yves Brunaud. O njemu su se raspi- 
sali na dugo i široko časopisi i revije, kada je poginuo 
19. travnja 1962. vršeći do kraja svoju dužnost. Pogi- 
nuo je naime vršeći pokusne letove s novim tipom 
aviona. Bila mu je 41 godina. Iza sebe je ostavio ženu 
i osmero djece Životno mu je zvanje bilo aeronautič- 
ko istraživanje. Ali uz to on je bio praktičan kršćanin 
i tražitelj Boga, o čemu dakako nisu pisale novine, 
jer takve pojedinosti na žalost današnju publiku ma- 
nje zanimaju. Brunaud se je često povlačio k svojim 
prijateljima u jednome samostanu, da ondje u tišini 
obnovi svoju duhovnu energiju, jer je govorio: 

»Ljudi su prije svega potrebni Boga« Zato jei 
barem svake nedjelje pristupao stolu Gospodnjemu. 
Svake bi pak večeri sa svojom ženom pročitao koji 
odlomak iz Sv. Pisma Novoga Zavjeta, da bi njegov 
život bio što većma u skladu s Kristovim. Eto taj je“ 
čovjek bio po zanimanju pilot, imao jedno svjetsko 
životno zanimanje, ali uz to je bio i vjernik, koji ži- 
vi od vjere, po vjeri, koji ne zaboravlja ma Boga i 
na Krista Njegova. Njemu je i vjera bila nešto što 
se samo po sebi razumije i što normalno spada na 
naš ljudski život na zemlji. 

Da li i mi ovako gledamo na vjeru? Da li je vje- 
ra potreba i našega života na zemlji? Ako jest, onda 
naš život zadobiva pravi smisao, onda smo ma si- 

gurnom tlu, onda ne tapkamo po tami, onda nismo 
slijepci. Ako nije, onda je naš život besmislica, nesi- 
gurnost i lutanje po tami. A da li je to ljepše i lak- 
še nego vjerovati? 


Možda je teško vjerovati u ono što mi kršćani 
vjerujemo? Priznajem, da katkada može biti teško, 
ali su ipak stvamosti u koje vjerujemo tako lijepe 
i tako neopohdne za naš život. Teška je manje vi- 
še i svaka znanost, pa čemu se čuditi ako je teška 
i znanost, koja nam govori o Bogu? Ipak je tu zna- 
nost lakše shvatiti i proučiti, jer ju je Krist Gospo- 
din zaodjenuo u kraljevsko odijelo jednostavnosti. 
Čitajte samo Kristovo Evanđelje, pa ćete naći Boga, 
ali ne samo da ćete Ga naći, nego ćete Ga (i pri- 
hvatiti! : 

Možda je beskorisno vjerovati? Ne nije! Jer stvar- 
nosti koje nam otkriva i daje vjera isto su tako ko- 
risne i potrebne kao zrak, kao kruh svagdanji. Zrak 
i kruh neophodno su potrebni za život tijela. Ali i 
duša ima svojih potreba, njoj je potrebno da udiše 
istinu i da se hrani Kristom: koji je put, istina i 
život. 

Braćo, koji vjerujete, čuvajte svjetlo vjere, jačaj- 
te ga i povećavajte. S tim se svjetlom lakše živi, 
strpljivije trpi, sigurnije umire i postizava vječna 
meta. 

Braćo, koji sumnjate, odbacite sumnju, prihvatite 
Boga preko Krista i Crkve, preko koncila, kojega 
ste suvremenici. Odbacivši sumnju, prihvativši vjeru, 
vapeći s onim čovjekom iz Evanđelja: »Vjerujem, 
Gospodine, pomozi mojoj nevjeril« — vidjet ćete da 
će vam biti lakše u ovoj dolini suza. O tome nam 
govore obraćenici, oni koji su sumnjali ili uopće ni- 
su vjerovali i u sumnji i u nevjeri bili nesretni i 
očajni a prihvativši vjeru postadoše sretni. 


Braćo, koji ne vjerujete, znajte da su i vama ot- 
vorena vrata vjere, samo se valja malo potruditi, 
malo pomoliti, malo razmisliti, malo s kime posa- 

vjetovati, malo se prihvatiti Evanđelja ili kakve vjer- 
ske knjige. 

Vjera je blagoslov, vjera je milost, vjera je svjet- 
lost. Prihvatimo taj blagoslov, prihvatimo tu milost, 
prihvatimo to svjetlo! Vjerom ćemo biti bogati, jer 
ćemo posjedovati ono dragocjeno zrno bisera, koje 
je vrednije od svega drugoga na ovome svijetu i ko- 
jim ćemo kupiti ulaznicu u vječnu sreću. Amen. 

3. Duh primanja 


Vjerovati, imati duh vjere, rekli smo da znači 
prihvatiti svjedočanstvo nekoga koji zaslužuje naše 
povjerenje. No prihvaćanje svjedočanstva nipošto 
nas ne obvezuje, da tu osobu primimo u našu kuću, 
u naš stan, u naše poslove, u našu int'mnost. 

Prodavačica povrća pripovijeda nam na primjer 
neki događaj koji se dogodio na trgu pred njezinim 
stolom. Ona nam svjedoči, da je događaj istinit. Mi 
prihvaćamo njezino svjedočanstvo, ali ono nije ni- 
pošto dovoljan razlog, da ju pozovemo .za svoj stol, 
da joj ispripovijedimo povijest svoga života, da joj 
darujemo sve što posjedujemo i da povežemo svoju 
životnu egzistenciju s njezinom. 

Mi dugujemo na primjer mnogo nekom našem 
učitelju ili profesoru. On bez sumnje zaslužuje našu 
zahvalnost ii naše povjerenje. Ali to nas nipošto ne 
obvezuje da se odrečemo svega i da ga slijedimo. 

Kršćanski vjerovati, imati povjerenje u Isusa 
Krista znači daleko više, znači prihvatiti ne samo 
blagu vijest Evanđelja, koju On donosi i propovije- 
da, nego i prihvatiti Njegovu bogo-čovječansku oso- 
bu, Njega učiniti dionikom našega najosobnijega i 
najintimnijega. To se zove duh primanja i o tome 
vam želim danas govoriti. 

Kršćanska vjera jest zajedništvo s Isusom Kri- 
stom, koji dijeli s nama naš život, naše brige, naš 

rad, naše patnje, naše radosti, dapače i našu smrt, 
a poslije smrti vječno blaženstvo. 

Stoga kršćanin koji vjeruje u Isusa Krista ne 
živi sam, ne radi više sam. On živi i radi s Kristom, 
on je tješnje i dublje s Njime sjedinjen, nego dva. 
ljudska bića sjedinjena u ljubavi u bračno vezi. 

Imati dakle po vjeri u Isusa Krista duh primanja 


. znači usvojiti onu Pavlovu: »Mihi vivere Christus 


est! — Meni je život Krist!« 

Imati duh primanja znači usvojiti uvjerenje slav- 
nog francuskoga katoličkoga novinara Louisa Veui- 
Ilota, koji kaže: »Koja superiornost znati samo nešto 
o Isusu Kristu.« 

Imati duh primanja znači ponavljati s  francu- 


.skim romanopiscem Renć Bazinom:  »Isus je onaj: 


kojega imam čast između milijuna živih i milijarda 
mrtvih nazivati Gospodin naš Isus Krst.« 

Imati duh primanja znači dijeliti mišljenje fran- 
cuskog dobitnika Nobelove nagrade za književnost 
Francois Mauriaca, koji kaže: »Ljubiti Krista jedna- 
ko je predpostaviti Ga svemu drugome.« ; 

Imati duh primanja znači ono što je Ernest Hello 
rekao svojoj zaručnici na dan vjenčanja: »Ja ne že- 
lim nego drugo mjesto u tvome srcu; Krist mora 
zauzimati prvo.« 

Imati duh primanja znači kako kaže P. R. Claude 
D.I. »biti kršćanin, a biti kršćanin znači opet sjedi- 
niti se s Kristom, s Nekim koga se intimno poznaje, 
stravstveno ljubi i kome se herojski služi«; ili kako 
kaže P. Rousselot D. I. »kršćanin je onaj koji ne na- 
lazi drugdje posljednju riječ o svijetu i o životu ne- 
go u Kristu.« 

U ovome primanju Krista, u ovome susretu s Krl!- 
stom, u ovoj intimnosti između Krista i nas zapravo 
On preuzima inicijativu. U prošloj smo propovijedi 
pokazali kako je vjera korak s naše strane, što je 
dijelom i točno. Ali stvarnost je puno ljepša: Krist 
nas je prvi ljubio i On neprestano traži našu ljubav, 
odgovor ljubavi s naše strane. 

Krist je došao za sve ljude bez iznimke: svi su, 
ne samo pozvani, nego On sve i pomaže svojom mi- 
lošću, da bi Ga svijesno i slobodno primili. Reći 
stoga: »Taj i taj nema vjere, jer nije primio milost 
vjere«, — znači učiniti nepravdu Bogu, koji nikoga 
ne odbija od svoje ljubavi i od svoje pomoći. 

Ako postoje zapreke, one jedino dolaze od onoga 
koji ne vjeruje, a obično se ne vjeruje, jer vjera 
traži i obdržavanje moralnoga zakona, obdržavanje 
Božjih i crkvenih zapovijedi, a to je nekima teško i 
zazorno, pa zato zabacuju i samu vjeru. 

Želimo li pak mi koji vjerujemo pravo primiti 
Krista, onda prije svega znajmo: Krist dolazi k na- 
ma da nas vodi k Ocu, a ne da se zadovolji našim ma- 
lim i sićušnim željicama ili čak kapricima. Stoga ne- 
mojmo svoditi našu molitvu i naš dodir s Kristom 
samo na molbu: »Gospodine, brini se za mene, za 
moje poteškoće, za moje planove, za moje nevolje, 
za moja prava, za moj ugled!« Radije neka se naša 
molitva pretvori u primanje i darovanje: »Gospodi- 
ne, primam Te u svoj život i drage se volje nudim 
da se brinem za Tvoje planove, za Tvoje interese, za 
Tvoja prava!« 

Tako nas je učio moliti sam Gospodin u Očenašu: 

»Sveti se ime Tvojel« — To je molba, prošnja, 
želja, da Bog bude poznat i ljubljen, u prvome redu 
dakako od nas samih, ali onda i od svakoga drugoga. 

»Dođi kraljevstvo Tvoje!« — To je molba, prošnja. 
želja, da sve stvari po Kristu dođu k Ocu, a napose 
ono što mi #mamo, što “mi posjedujemo: maš duh i 
naše srce, naše tijelo i naša duša, naša osjetila i na- 
ša mašta, naše vrijeme i naš život, plodovi našega 
rada i predmet naše ljubavi! 

»Budi volja Tvoja!« — To je molba, prošnja, že- 
lja, da budemo korisno oruđe u Božjim rukama za 
Njegovu slavu i za spasenje duša. 

A tek nakon ovih molba, prošnja, želja dolazi 
molba za kruh naš svagdanji, za otpust naših dugo- 

Va, za izbavljenje od napasti i oda zla. Najprije Bog, 
najprije Krist, a onda tek mi i naše osobne potrebe. 

Kad primamo Krista, onda znajmo, da Ga ne 
primamo samoga. S Njime dolazi i Njegovo djelo — 
Crkva i Njegova ljubav za sve ljude, a dolaze, da 
ih skupa s Kristom najvelikodnšnije primimo i pri- 
grlimo. 

Stoga nas duh primanja dbvezuje, da ostavimo 
mali, intimni i udobni kutić u koji smo se možda 
povukli s Gospodinom i'da prigrlimo čitavo Njegovo 
djelo, da se posvetimo Njegovu proširenju, da se 
podložimo zakonitim predstavnicima Crkve, da pri- 
hvatimo i provodimo u djelo koncilske odluke ma- 
kar one malo zbunile naše sadnje shvaćanje, na- 
še navike i običaje. 

Radi se o tome da ne joda »duhovni reumati- 
čari«, koji ukočeno sjede u naslonjaču i ljute se što 
se oko njih mijenja raspored pokućstva; radi se o 
tome da se i mi ne bismo tako ljutili na primjer na 
neke promjene u Sv. Misi, kad valja možda koji puta 
ustati, da bismo bolje sudjelovali u liturgiji. Nemoj- 
mo tada ići u kor s onima koji bez razumijevanja 
mrmljaju: »A čemu služi ta gimnastika pod Misom, 
to ustajanje i sjedanje?« — ili s onima koji se ljute 
na »Missae dialogatae«, jer im je pod njima nemo- 
guće izmoliti njihove molitve. Zapamtite: Knist ne 
dolazi prvenstveno u Sv. Misi da čuje našu pojedi- 
načnu molitvu, nego da primi molitvu zajednice, ko- 
ja se zajednički okupila oko Njegova oltara. 

Najdivniji primjer duha primanja jest držanje 
Blažene Gospe kod Navještenja. Upravo za dva dana 
slavimo blagdan Blagovijesti, koji nam to doziva u 
pamet. Marija je najspremnije primila Božju poru- 
ku rekavši: »Evo službenice Gospodnje, neka mi bu- 
de po riječi Tvojoj!« Ove riječi sadrže duh savrše- 
nog primanja. Stoga ih malo promotrimo! 

»Evo!« — Kod ove prve izjave spremnosti, duha 
primanja Marija je sigurno ispružila ruke kao mla- 
domisnik kod ređenja. Bog može u ove ruke spustiti 

sve što Mu se bude svidjelo. Te će ruke uvijek biti 
otvorene prema Bogu i to ne samo na primanje bo- 
gomajčinskog dostojanstva i časti, nego isto tako i 
na primanje sedam mačeva boli, siromaštva betle- 
hemske.štalice, progonstva u Egipat, skromnosti i 
zabiti Nazareta i uspravnog stajanja pod križem ma- 
kar se srce pri tom lomilo od boli.- 

»Službenice!« — Ova druga riječ pojačava i pro- 
dubljuje prvu. Sluškinja je bez zahtjeva, bez ugle- 
da, bez neopravdanog. prisvajanja. Sluškinja ne po- 
znaje vlastite volje nego samo gospodaričinu, Kao 
što su oči sluškinje uprte u gospodaricu, tako su 
oči ii ruke Marijine u Gospodina. Sluškinja majsprem- 
nije prima zapovijedi gospodarice, tako Marija za- 
povijedi Gospodinove. ' 

«»Fiat! — Neka mi bude po riječi Tvojoj!« — Naj- 
dalje ide ova treća riječ. Njome se ne izriče samo 
spremnost nego čežnja za presvetim Bogom. Sve su 
dvorane Njezine duše pune očekivanja otvorene i 
željno i radosno čekaju na primanje  Božanskoga 
gosta. , 

Prema mjeri u kojoj i mi budemo izgovarali svoj 
»fiat« — »neka mi bude!« — i njime pokazivali duh 
primanja, postat ćemo sposobni da primimo Boga, 
a u tome leži sva tajna religioznosti. Biti religiozan 
znači primiti Boga, s Njime se povezati s Njime živ- 
jeti u vremenu i vječnosti. Živjeti pak s Bogom zna- 
či vrhunac života. Sve drugo je samo životarenje i 
niti ne zaslužuje ime života, Braćo, želite li uistinu 
živjeti, onda primite Krista, jer On je zato i došao 
na ovaj svijet, On zato dolazi svakome od nas, da 
bismo imali život i to u izobilju. Amen. 

4. Duh optimizma 


Usred korizmene ozbiljnosti Crkva u liturgiji po- 
svećuje jednu nedjelju radosti, veselju i optimizmu. 
To je četvrta korizmena nedjelja. Već u ulazu Mise 
te nedjelje Crkva pjeva s prorokom Izaijom: »Ra- 
dujte se s Jeruzalemom i veselite se gradu, vi svi, 
koji ga ljubite! Radujte se s njim svi, koji ste ga 
žalili! Napijte se na utješnim prsima njegovim! Sr- 
čite, naslađujte se na punini krasote njegove!« (Iz. 66, 
10-11). Crkva želi, da uvijek budemo djeca radosti, 
veselja i optimizma. O tome duhu optimizma i ve- 
drine želim vam danas govoriti. 


Kad bismo malo prokrstarili našim zagrebačkim 
ulicama i počeli ispitivati prolaznike kako su i kako 
im je i kad bi nam bili iskreni, uvjeren sam, da bi 
nam mnogi iza nasmijanih lica i »nafarbanih« usana 
otkrili duboki pesimizam koji nose u srcu. Koliki se 
mladići daju na kartanje, na ples, na alkohol, na 
avanture samo da bi zaboravili na prazninu i dosadu 
koju nose u srcu, Koliki muževi i žene, očevi ii maj- 
ke obitelji strepe pred atomskim ratom, pred nov- 
čanom krizom, pred nestašicom ogrjeva, pred bole- 
šću djece, pred bračnom nevjerom. Sve je puno pe 
simizma, sve je zabninuto za budućnost. 


Pred nekoliko decenija ljudi su stavljali svu svo- 
ju nadu u znanost, a danas strepe pred tekovinama, 
koje im donesoše znanstvena otkrića. U sveopćoj 

*.stravi suvremenog svijeta, u ratnoj panici, u fluktu- 
aciji koja vlada na burzama, u bankrotu međunarod- 
nih mirovnih konferencija i ugovora, Krist Gospo- 
dine nas još jedini uči optimizam, pouzdanje u bu- 
dućnost i nutarnju radost, jer sam Bog je optimista, 
jer Krist je definitivno pobijedio zlo i jer Njegovu 
Crkvu ne mogu uništiti ni vrata paklena. 

Bog je optimista. Njegov se optimizam očituje 
već na prvim stranicama objave u Genezi. Dok pro- 
matra djelo svojih ruku, svoja stvorenja, Sv. Pismo 
neprestano ponavlja za Njega: »I vidje Bog da je 
dobro!« I kad dolazi grijeh i unosi nered u svemir, 
Bog ga doduše kažnjava, ali u isto vrijeme daje na- 
du u spasenje, obećaje Spasitelja. Budućnost će biti 
teška, ali ne beznadna, dapače puna nade i očekiva- 
nja. Od Boga izabrani židovski narod i u najtežim 
časovima ispovijeda nadu i pouzdanje u budućnost. 

Psalmista sa zanosom pjeva: »Gospodin je moje 
svjetlo i moje spasenje; koga da se bojim?« (Ps. 
26, 1). 

A kada dolazi čas utjelovljenja Sina Božjega ar- 
kanđeo Gabriel radosnim riječima naviješta buduć- 
nost: »Zdravo Marijol« — što zapravo znači: raduj 
se i veseli se, Marijo! U prvome redu, Marijo, ali 


onda i čitavo čovječanstvo, jer Sin Božji postaje čo- | 


vjekom za sve ljude, za spasenje i otkupljenje sviju, 
koji se žele njime okoristiti. 

I Krist je također optimista. Dok nam naše no- 
vine javljaju toliko loših vijesti, toliko zala, koja se 
neprestano događaju u svijetu, Knist dolazi, da na- 
viješta. Evanđelje, dobru vijest, blagu vijest. Ta se 
vijest naviješta već kod Njegove kolijevke: »Ne boj- 
te se, javljam vam veliku radost, koja će obradovati 
cijeli narod.« Kristova je poruka optimizam i nada 
u bolju budućnost. U govoru se na goni neprestano 
ponavlja: blaženi i blago vama! Dapače i uoči svoje 
gorke muke na posljednjoj večeri Krist naviješta u 
svome oproštajnome govoru: radost, nadu i optimi- 
zam, kad kaže: »Ovo vam kazah, da bude radost 

moja u vama; i radost vaša da se ispuni.« (Iv. 15,11). 
»Ovo vam kazah, da u meni mir imate. U svijetu 
ćete imati tjeskobu; ali se uzdajte: ja nadvladah 
svijet« (Iv. 16,33). 

I Isusovi su apostoli optimiste, dakako tek nakon 
Njegova uskrsnuća, uzašašća i silaska Duha Sveto- 
ga Utješitelja. Oni su i onda optimiste, kad podneso- 
še za Ime Gospodnje batine i udarce kako nam svje- 
doče Djela apostolska kad pišu: »A apostoli otiđoše 
od visokoga vijeća radujući se, što su bili smatrani 
dostojni, da pretnpe sramotu za ime Isusovo« (5,41). 

Sv. Pavao piše Korinćanima: »Braćo, budite ra- 
dosni!« (II, 13,11); Filipljanima: »Radujte se u Go- 
spodinu« (4,4); Solunjanima: »Budite uvijek rado- 
sni!« (I, 6,10). 

Stoga onda nije nikakvo čudo da je kršćanstvo 
religija nade i optimizma. 

Ono se oslanja na Boga, na Onoga koji je nepro- 
mjenjljiv i vječan i koji je naš Otac uvijek vjeran 
svojim obećanjima. 

Ono se oslanja na Krista, koji iza križeva, patnja 
i smrti izlazi kao pobjednik iz groba i ulazi kao tri- 
umfator na nebesa. 

Ono se oslanja na Knistovo obećanje, da će i na- 
ma pripraviti mjesto na nebesima. 

Ono se oslanja na Knistovo milosrđe, jer Krist 
znajući našu slabost i predviđajući naše padove i 
grijehe, ustanovi sakramenat pokore, u kojemu nam 
uvijek samilosno pruža ruku i izvlači nas iz smrto- 
nosnih valova grijeha. Zaglibili stoga ne znam kako 
duboko u blato grijeha, doklegod smo živi, uvijek 
postoji nada u oproštenje i spasenje. Krist nas uvi- 
jek u ispovijedi najspremnije čeka kao otac izgub- 
ljenog sina. 

Kršćanstvo se oslanja na fizičku Kristovu prisut- 
nost, na prisutnost onoga Krista koji se u Euharistiji 
neprestano žrtvuje na našim oltarima za naše vječ- 
no i vremenito dobro i kao zadovoljština za naše 
grijehe. Dokle god imamo oltare i Sv. Misu, dokle 

god gore vječna svjetla pred našim svetohraništima, 
dotle nismo i dotle ne možemo biti očajnici. Mi ni- 
smo sami. Isus je s nama. On s nama  proživljuje 
naše dane i tjeskobe. 

Suvremena profana literatura, kojom se toliki 
hrane, baca u čovječanstvo kukolj pesimizma. Gide, 
Sartre, Rostand i toliki drugi u svojim djelima pro- 
povijedaju pesimizam i očaj. Uistinu su zbog toga 
bijedni i vrijedni sažaljenja. Daleko bi veću učinili 
uslugu čovječanstvu, da su se otvorili Kristovu Evan- 


đelju, koje je puno nade i da su onda tek počeli pi- - 


sati. 

.I toliki filmovi, koje požudno gleda naša mladež, 
impregniraju naše već i onako sumorne nade pesi- 
mizmom i očajem. Što nam je dobra mogao reći na 
primjer film »Posljednja obala«, u kojem oni s »po- 
sljednje obale«, jer su izgubili svaku nadu, provode 
dane u orgijanju i nedopuštenim zabavama? Ili ka- 
kvom nas je nadom mogao napuniti film »Let u bu- 
dućnost«, kad ju prikazuje mračnom, očajnom, ubi- 
lačkom i ljudožderskom? 

Da, ako suvremeno čovječanstvo misli, piše, go- 
vori, živi i zabavlja se kao da nema Krista, onda nu- 
žno mora zapasti u očaj i pesimizam. A na žalost 
možda i mi kršćani često podležemo okolini u kojoj 
živimo i pomalo formiramo svoje mišljenje, možda 
prema zadnjem filmu ili televizijskom programu, ko- 
ji smo gledali. To ne bi smjelo biti, jer mi sa _ Sv. 
Pavlom znademo, kome smo povjerovali! Naš j e 
Krist i te kako dorastao i našem vremenu i našim 
prilikama i našim problemima. Zato Crkva .u naše 
dame želi svoje vjernike preko obnovljene liturgije 
što većma približiti Kristu, da uvijek žive u nadi i 
pouzdanju. 

Liturgija je u svojim tekstovima i akcijama tako- 
đer puna optimizma i nade i zato je kao ništa dru- 
go kadra da nas njome hrani. Najodličniji liturgij- 
ski čin jest Sv. Misa, a Sv. Misa je nadasve Euhari- 
stija, to jest himna hvale i bratski zagrljaj, koji nas 

povezuje sa živim Gospodinom, a preko Njega s 
Ocem i braćom ljudima. Tu svetu euharistijsku žrtvu 
započinjemo riječima veselja: »Pristupam k Božjem 
žrtveniku, Bogu koji razveseljuje moju mladost«, na- 
stavljamo pjesmom slave, a  dovršavamo  gozbom 
ljubavi, agapom. Stoga živjeti liturgijskim životom, 
pravo i intimno doživljavati i proživljavati Sv. Misu 
i biti pesimista, to dvoje ne ide i ne može skupa. 
Mi se još i danas čudimo i divimo prvim kršćanima 
kako su mogli izdržati u doba krvavih progonstava. 
Ne treba se čuditi! Oni su se danomice u katakom- 
bama, na grobovima mučenika okupljali oko oltara, 
oko stola Gospodnjega, zajednički molili i pjeval', 
zajednički žrtvovali i sudjelovali na žrtvenoj gozbi, 
a onda izlazili u svijet, na forum, na arene puni na- 
de, optimizma i hrabrosti, koje ne mogoše uništiti 
ni zubi divljih zvijeri, ni oganj, ni mač, ni prisilni 
rad u tamnim i zagušljivim rudnicima. 

Crkva poučena ovim divnim iskustvom želi nas 
suvremenom liturgijskom obnovom što više približiti 
izvoru nade, svjetla i jakosti. A nije li to i nama da- 
nas upravo krvavo potrebno? Ne traži li se i danas 
mnogo, da u suvremenom moralnom kaosu i podiv- 
ljalosti ostanemo na visini ljudskog  dostojantva? 
Ne stavlja li se često danas i neša vjera i naša nada 
na kušnju? Hoćemo li podleći kušnji? — Sigurno, 
ako se budemo oslanjali na svoju mudrost i na svoje 
sile. Ali ako se po praktičnom liturgijskom životu 
budemo približavali Gospodinu, na Njega se oslanja- 
li, onda naša vjera oslabiti ne će, onda naša nada 
nikada potonuti ne će, onda će nas život prožimati 
nepresušivi optimizam, nepresušiv, jer izvire iz ne- 
presušivog božanskog izvora. Amen. 


5. Duh strpljivosti 


Svi mi danas pomalo bolujemo od užurbanosti i 
nestrpljivosti. To je duh vremena u kojem živimo. 
Htjeli bismo da sve leti brzinom nadzvučnog aviona 
i svemirskih raketa. Htjeli bismo uspjeti u nekom 
pothvatu odmah danas, a možda taj pothvat traži i 
mjesec dana napornog, strpljivog i ustrajnog rada. 
Dakako da nas ova manija brzine i užurbanosti, 
ova želja da postignemo metu prije nego smo pravo 
krenuli na put pomalo baca u nervozu, nestrpljivost 
i nezadovoljstvo. A što će biti od našeg života na 
zemlji, ako. svi postanemo nestrpljivi, ako više nit- 
ko ne bude pokazivao duh strpljivosti? Što drugo 
nego mali pakao ili sveopća ludnica. Potrebno je 
stoga da se odgajamo u strpljivosti za koju oko sebe 
nalazimo toliko primjera. 

Upitajmo najprije prirodu oko nas za tajne nje- 
zina bogatstva! : 

Zemlja je nastala i oblikovala se bez nas kroz ti- 
suće i tisuće godina, a koliko nam danas vnijedi svo- 
jim gotovo neiscrpnim rezervama ugljena, petroleja, 
mramora, soli, plina itd. 

Jabuka je u našem vrtu bez nas polako godina- 
ma rasla, a sada nam svake godine rađa oblinim 
plodovima. 

Pšenica je na poljima iznikavši polako probila 
zemlju, polako rasla, dok nije dozrela i donijela sto- 


struki rod od kojega blagujemo blagosloveni kruh 
naš svagdanji. 

Majčica zemlja i danas strpljivo rastvara u svojoj 
utrobi uvelo lišće i stotinu drugih elemenata, da bi 
pribavila novu hranu bilju i drveću, koje će nas hra- 
niti. 

Koliko je vremena potrebno dok se razvije, odra- 
ste i dozrije jedno ljudsko biće, dok usavrši svoje 
fizičke, intelektualne ii moralne moći. 

Sve dakle traži svoje vrijeme. Za sve se traži dug, 
tih i strpljiv rad. To je osnovni zakon naravi. Povri- 
jediti taj zakon znači izložiti se opasnosti neuspje-. 


“ha, štete i propasti. 


Narav je strpljiva, jer je refleks — odbljesak strp- 
ljivosti samoga Boga. Zar je Bog strpljiv? — Da, 
strpljiv i dugotrpan, kako nam svjedoči Sv. Pismo 
a i naše svagdanje iskustvo. 

Možemo li izbrojiti sve naše svojevoljne rastre- 
senosti i nemarno držanje dok molimo i obraćamo 
se Bogu? A Bog je jednako strpljiv. 

Možemo li izbrojiti sve naše časove lijenosti, sve 
naše sebične misli, planove i djela, dok nas je Bog 
zvao na rad, na žrtvu već prema našim mogućnosti- 
ma? A Bog je jednako strpljiv. 

Možemo li izmjeriti sav kukolj koji smo pobacali 
po njivi Gospodnjoj, sve ono dobro sjeme koje smo 
pogazili rafalima naših ruku ili našega jezika? A 
Bog ostaje jednako strpljiv. On nam još nije parali- 
zirao ruke, koje su toliko puta zlo učinile. On nam 
još nije sasušio jezik, koji je toliko puta ogovarao, 
klevetao ili čak hulio, psovao i proklinjao. On još 
nije satro u prah i pepeo naše tijelo, koje smo mo- 
žda zlorabili u grijehu. A što bi bilo od nas, kad bi 
Gospodin bio nagao, kad ne bi bio strpljiv i dugo- 
trpan? Recite mi, što bi bilo? što bi bilo od ovog 
našeg svijeta, od ovog našeg Zagreba iz kojega se 
svaki dan prema Njemu uzdigne toliko hule, toliko 
psovki i kletvi i na tržnici i na iramvaju i na utak- 

mici i u autobusu i na korzu i u perivoju i u kinu 


m 


i u barovima? A Bog je jednako strpljiv i dugotrpan, 
dok mi krivci iz dana u'dan postajemo sve nestrp- 
ljiviji. 

Zar ne bi bilo daleko ljepše, da u stnpljivosti po- 
mažemo Bogu sijati dobro sjeme i popravljati ovaj 
svijet? Kad bi svi ljudi barem malo porasli u strp- 
ljivosti svijet bi tako rekuć preko noći postao bolji 
i snošljiviji, bilo bi manje grijeha, manje hula, ma. 
nje povreda ljubavi prema Bogu i bližnjemu. 

Tome duhu nestrpljivosti, kojim je nabijena at- 
mosfera koju udišemo, podliježu i oni katolici, koji 
s nestrpljivošću gledaju na drugi vatikanski sabor. 
Oni su zamišljali da će se sve završiti u nekoliko 
sjednica i čude se što se saborski oci moraju još i 
po četvrti puta sastati. Oni zaboravljaju da pred sa- 
borom stoji ogroman i zamršen zadatak, da se sabor 
mora obazirati i na prošlost i na budućnost, a ne 
samo na sadašnji momenat, da mora uskladiti men- 
talitet najrazličitijih naroda i krajeva i da mora res- 
pektirati njihove zakonite posebnosti, da dogme mo- 
raju ostati nepromijenjene, a opet da valja obući 
Kristovu nauku u jezik koji će razumjeti današnji 
čovjek. ' ' 

Stoga i Crkva poput prirode oko nas i poput Go- 
spodina Boga strpljivo radi i postupa. Koncil jasno 
pokazuje da znade slušati, reflektirati, držati zlatnu 
sredinu između malo ukrućenog konzervativizma i po- 
malo nestrpljivog progresizma. Crkva i koncil uče 
nas strpljivosti. I hvala Bogu da je tako, jer to nam 
je veoma potrebno. 

Najdivnija pak škola strpljivosti, u kojoj ćemo 
najviše naučiti tu toliko potrebnu vrlinu, jest Isu- 
sova pregorka muka, koje se sada u ovom zadnjem 
dijelu Korizme na poseban način sjećamo. O kad bi 
današnji suvremeni čovjek ponizno pošao u tu ško- 
lu i u njoj postao marljiv i pažljiv učenik, veoma bi 
brzo naučio krepost strpljivosti. Isus je strpljiv od 
početka do kraja svoje muke, od Getsemania do 
Kalvarije. : 


»Strpljiv je, kad mu izdajnik Juda daje izdajnič- 
ki poljubac. Strpljiv je, kad Mu vežu ruke i vuku 
ga kao razbojnika. Strpljiv je, kad Ga ćuškaju li plju- 
ju po Njemu. Strpljiv je, kad Ga krune trnjem i 
bičuju, Strpljiv je, kad Mu za porugu navlače crve- 
nu, a zatim bijelu kabanicu. Strpljiv je na gorkom 
križnom putu. Strpljiv je, kad Mu probijaju čavlima 
ruke i noge. Strpljiv je, kad Mu ne daju vode u sa- 
mrtnoj žeđi, da se napije. Strpljiv je dok visi tri sa- 
ta na križu, a svi Mu se naokolo rugaju: li farizeji i 
vojnici, i razbojnik na križu i krvnici. Za Njega je 
dakle dobro prorokovao Izaija prorok: »A Gospod 


.je stavio na Njega grijehe sviju nas. Bio je zlostav- 


ljan, a On se predao dragovoljno, nije otvorio usta 
svojih, kao janje, što se vodi ma zaklanje. Kao ovca, 
nijema pred onima, koji ju strižu, nije otvorio usta 
svojih« (Iz. 53,6-7). (Usporedi: Propovijedi o Presv. 
Srcu Isusovu, Zagreb, 1958. strana 71.). 


Isus je mogao satrti u prah i pepeo svoje nepri- 
jatelje i mučitelje. Ali On nije došao na ovaj svijet 
da ništi i satire, nego da gradi i podiže, a to je jedi- 
no moguće strpljivošću. Isus je učio riječju: »U 
strpljivosti vašoj posjedovat ćete duše vaše!« Isus je 
pokazao primjerom kako se to čini. Isus je dokazao 
u muci kako je moguće biti strpljiv. 

.Velika moderna spisateljica Simone Weil, podri- 
jetlom Židovka, u jednom svome spisu piše: »Mi sa- 
njamo o jednom savršenom svijetu, u kojem će 
nam činiti društvo savršeni ljudi, služeći nas savrše- 
no. Ali na žalost stvarnost nimalo ne prelazi fikciju. 
Homo homini lupus! — Čovjek je čovjeku vuk! — 
govoraše već mudrost starih. Pa da li zbog toga ja- 
dikovati, buniti se i revoltirati? A kakova bi tek onda 
morala biti jadikovka i revolt Gospodina Boga vide- 
ći nas posve drugačije rego nas je stvorio i nego 
što od nas očekuje? što smo mi za Božje oči? Savr- 
šenost, radost, užitak? Ili većma nezahvalnici, bun- 
tovnici, nemarnjaci, gubavci ili čak dezerteri? Go- 
spodine, divim se Tvojoj strpljivosti prema meni; 

pokušat ću, da je nasljedujem u odnosu prema dru- 
gima...« Tako Židovka Simone Weil. 

Nastojmo tako i mi! Promatrajući neograničenu 
Božju strpljivost prema nama, prema našoj bijedi i 
slabosti, nastojmo, da i mi budemo takvi s bijedom 
i slabostima našega bližnjega. Promatrajući sada u 
vrijeme muke neizrecivu strpljivost našega Spasite- 
lja_Isusa Krista radi nas i radi našega spasenja, na- 
stojmo strpljivo nositi životne poteškoće i udarce iz 
ljubavi prema Njemu, koji je za nas toliko podnio. 
Živeći u koncilsko doba, nastojmo strpljivo očekiva- 
ti plodove i rezultate koncila, a ono što nam je kon- 
cil već dao strpljivo i ustrajno provoditi u djelo. 

Strpljivost je najbolji i najuspješniji lijek za 
svaku bolest i duše i tijela. Strpljivost je velika po- 
moć u mukotrpnom životu. Strpljivost je najsigur- 
niji put u nebo. Znajmo je cijeniti! Nastojmo je ste- 
ći. Po njoj ćemo sigurno omiljeti Bogu, ugoditi Kri- 
stu, služiti Crkvi i općem dobru. Amen. 

6. Duh borbenosti 


U ovoj zadnjoj korizmenoj propovijedi želim vam 
govoriti o nečemu što u prvi mah može izgledati, da 
se protivi duhu kršćanstva, a to je duh borbenosti. 
Zar nije osnivač kršćanstva Isus Krist došao na svi- 
jet, da donese mir? Ne preporučuje li On ljubav, 
praštanje, zaboravljanje uvreda? Nije li zabacio upo- 
trebu mača i sile rekavši Petru u Getsemaniu: »Vra- 
ti svoj mač u korice njegove. Svaki koji se laća ma- 
ča od mača će i poginuti!l«? Ne propovijeda li i Kri- 
stova Crkva neprestano mir u svijetu? Što je sve 
učinio za mir Papa Benedikt XV u prvom, a Papa 
Pio XII u drugom svjetskom ratu!!! 


Nije li enciklika Ivana XXIII »Pacem in terrs — 
Mir na zemlji« toliko naglasila mir i zbog toga na- 
išla na tolike simpatije? I današnji slavno vladajući 
Sv. Otac Papa Pavao VI neprestano poziva svijet 
na mir. 


Jest, sve to stoji, a ipak je život takav, da nas 
svaki čas poziva na borbu. Već je starozavjetni pra- 
vednik Job rekao: »Borba je život ljudski na zemlji!« 


Koliko je potrebno borbe i svladavanja zapreka 
dok čovjek samo odraste, dok stekne naobrazbu i kva- 
lifikacije. Koliko je potrebno borbe dok si čovjek 
u znoju lica ili u žuljevima ruku zaradi svakidanji 
kruh. Koliku borbu mora voditi čovjek protiv zime, 

protiv poplava, protiv glađi u svijetu, protiv zaraznih 
bolesti, protiv skupoće, protiv atomske bombe, pro- 
tiv naoružanja, protiv kolonializma, rasizma, za pra- 
va čovjeka itd. Posvuda se vodi borba protiv nečemu. 

Odakle to? Zašto to? — Odatle i zato, jer nas je 
Bog stvorio slobodne i jer nam je dao mogućnost, 
da skupa s Njime izgrađujemo svijet, P. Teilhard de 
Chardin bi rekao svemir. Zbog toga je svemir postao 
mjesto borbe između naše tromosti i želje za na- 
pretkom, između našeg egoizma i brige za drugoga, 
između Božje ljubavi prema mama i našeg odbija- 
nja Boga, između dobra i zla. 

I anđeli, nematerijalna bića, slobodni od materi- 
je morahu se boriti i slobodno odlučiti (i opredijeliti. 
Čitavo je Sveto Pismo Starog i Novog Zavjeta, či- 
tava je liturgija obilježena ovom stvarnošću borbe, 
u kojoj sudjeluje i sam Božji Sin Isus Krist, 

Premda je Krist propovijedao mir, to ipak nije 
vodio miran život. 

U nazaretskoj radionici radio je kao svak od nas 
boreći se protiv nepokretnosti materije, da bi je kao 
tesar podvrgao svojem planu, svojoj namisli. 

Još većma se je borio protiv zla, jer dok vlada 
zlo ne može vladati pravi mir. 

Borio se protiv sebičnosti grješnog svijeta istr- 
gavši mač pravde iz korica i plativši veoma skupo 
svoju smionost. 


Borio se je protiv farizeja, koje je ožigosao kao . 


licemjere i protiv trgovaca, koji sajmom u hram- 
skome dvorištu oskvrniše sveto mjesto. ' 

Borio se protiv ambicije svojih apostola, koji su 
među sobom raspravljali tko je od njih najveći. 

Krist je došao na svijet, da se bori i svaki Nje- 
gov sljedbenik mora nastaviti borbu, koju je On za- 
počeo protiv zla, protiv grijeha, protiv laži, protiv 
nepravde i protiv svakog nereda. 

I sveti apostol Pavao po Kristovu primjeru nije 
se bojao prikazivati i ocrtavati kršćanski život pod 
vidikom žestoke borbe. Sam apostolov život bijaše 

također neprestana borba. Njegove su divne poslani- 
ce zov na borbu protiv tmine a za svjetlo. Tako pozi- 
va Korinćane da uzmu »oružje pravde zdesna i sli- 
jeva«, to jest, da uzmu štit u lijevu a mač u desnu 
ruku, dakle i obrambeno i navalno oružje. Dakako 
da se tu ne radi o oružju koje ubija tijelo, nego _o 
duhovnom oružju, koje ubija grijeh i zloću. 

Obraćajući se na Rimljane on ih zaklinje: »Odba- 
cimo djela tmine, a obucimo se u oružje svjetla!« 
(13, 12). 

Završavajući poslanicu Efežanima on se opširno 
i rječito raspisao o duhu borbenosti i o oružju za 
borbu. X 

»Obucite se u sve oružje Božje, da biste se mogli 
održati proti zasjedama đavolskim! Jer naša borba 
nije proti krvi i tijelu, nego proti  poglavarstvima, 
proti vlastima, proti upraviteljima tame ovoga svi- 
jeta, proti duhovima pakosti u zračnim visinama. 
Zato uzmite sve oružje Božje, da biste se mogli o- 
duprijeti u zao dan, i svršivši sve održati se! Stojte 
dakle opasavši bokove svoje istinom, i obukavši se 
u oklop pravde. I obuvši noge, da budete spremni 
za evanđelje mira! 

A povrh svega uzmite štit vjere, kojim ćete moći 
pogasiti sve ognjene strijele đavola! I kacigu spa- 
senja uzmite, i mač Duha, koji je riječ Božja!« (Ef. 
6, 11-17). 

Ove je borbene retke pisao sv. Pavao kao sužanj 
u Rimu upirući oči često puta u legionara, koji je 
stražario pred vratima njegove zatvoreničke ćelije. 
Njega je borba stajala okova, stajat će ga i mača i 
smrti, ali je baš tim putem izvojevao pobjedu, jer 
je svjetlo uvijek jače od tame i mač duha i istine 
od mača krvi i nasilja. Sv. Pavao i nama ponavlja: 
»Ugledajte se u me, kao ja u Kristal« To jest: bu- 
dite borbeni kao što je bio Krist i kao ja po Njegovu 
primjeru. : 

Stoga znajmo, da je nemoguće biti pravi kršća- 
nin, a da se ne upustimo u borbu! 

Htjeti pravdu znači boriti se protiv svake neprav- 
de; htjeti dobro znači boriti se protiv zla; htjeti isti- 
nu znači boriti se protiv laži. Htjeti mir znači boriti 
se protiv svakog nereda. 

Da me ne biste krivo shvatili, naglašavam i pro- 
povijedam, da naša borba nikada ne prelazi granice 
religioznoga područja. Ona ostaje strogo unutar gra- 
nica vjere i morala. Ona se sastoji u slobodnom i od- 
važnom naglašavanju kršćanskih načela u privatnom 
i javnom životu, u odgoju djece i mladeži, u braku 
i obitelji, u pitanju mode i filma, nošnje i zabava. 
Mi se borimo, da se u svemu poštuje Božji zakon i 
respektiraju moralna načela. Stoga se ne možemo ni- 
kada pomiriti s gaženjem morala pa gazio ga _ ne 
znam tko: pojedinac ili društvo, veliki ili mali, uče. 
ni ili neuki. Mi propovijedamo svetost i nepovredi- 
vost svakog ljudskog života pa i onog tek začetog, a 
još nerođenog. Mi branimo neotuđivo pravo svakoga 
na mirno i nesmetano posjedovanje imetka. Mi se 
zalažemo za dobar glas svakoga. Tako nas je naučic 
sam svemogući Bog proglasivši i davši nam svojih 
svetih deset zapovijedi. Njih smatramo i danas su- 
vremenima i modernima, obvezatnima i nepovredi- 
vima, Zato nam je najsvetija dužnost, da ih branimo 
u privatnom i javnom životu i da se borimo za nji- 
hovo poštivanje i obdržavanje. 

Mi se borimo za Kristovo Evanđelje, za načela iz- 
nesena u govoru na gori i u onim divnim Kristovim 
parabolama. Njega smatramo jedinim mjerodavnim 
Učiteljem čovječanstva. Njegovu bismo svetu nauku 
morali otvoreno i neustrašivo propovijedati, barem 
primjerom života, poput apostola. Za Njegovu bi- 
smo svetu nauku morali svjedočiti ako je potrebno 
i krvlju, poput tolikih svetih mučenika. Njegovu bi- 
smo svetu nauku morali širiti poput tolikih misio- 
nara, koji dopriješe do na kraj svijeta. 

Crkva je danas preko drugog vatikanskog sabora 
pokrenula veliku borbu za obnovu same sebe, a on- 
da preko sebe i čitavoga čovječanstva. Svi smo mi 

članovi Crkve dužni da aktivno sudjelujemo u toj 
svetoj vojni duhovne obnove. Sudjelujmo ponajprije 
žarkom apostolskom molitvom, sudjelujmo revnim 
liturgijskim životom, sudjelujmo što potpunijim kr- 
šćanskim životom u svim prilikama i okolnostima, 
sudjelujmo šireći oko sebe ideje i smjernice koncila 
nastojeći svakoga zainteresirati za koncilsko djelo- 
vanje. Svaki je član Crkve pozvan, da bude borac, 
apostol i misionar koncila. Svakoga mora zahvatiti 
»veto koncilsko strujanje i svak mora postati oruđe 
u rukama Duha Svetoga, da se i preko nas obnovi 
duhovsko čudo i da nastane novo vjersko proljeće. 
Grjehota bi bila u ovako presudnom času, u ovako 
velikom zahvatu Crkve ostati pasivan, nezainteresi- 
ran i nezauzet. Neka nam to ne dopusti naša kršćan- 
ska svijest, naša pripadnost Crkvi i naša ljubav pre- 
ma Kristu. Neka nas ta sveta ljubav kao i nekoć Sv. 
Pavla goni na rad, na borbu. »Charitas Christi urget 
nos! — Ljubav nas Kristova goni!« 


Vršeći misiju povjerenu mi od Božanskog Učite. 
lja nastojao sam vam u ovogodišnjim korizmenim 
propovijedima dati pravu onientaciju života, staviti 
vas pod utjecaj duha. Kako je život mnogostruk i 
kompliciran, to je potrebno da ga u svoj toj mnogo- 
strukosti i kompliciranosti vodi pravi duh. Pravi u: 
čitelj duha može biti samo duh. Zato smo nastojali 
poći u školu Duha Svetoga, a to je Božja objava za- 
bilježena u Sv. Pismu, koje je Njime nadahnuto, a 
kojim smo se obilno služili. Nastojali smo osluški- 
vati i glas Duha Svetoga, koji nam govori preko sa- 
danjega koncila. Nastojmo ii u buduće u tihoj i po- 
božnoj molitvi, u čitanju i razmatranju Sv. Pisma, 
u proučavanju saborskih dokumenata pobožno oslu- 
škivati glas Duha Svetoga, da bi nas u životu uvijek 
vodio pravi duh. Neka nas nikada ne vodi tijelo i 
strasti, jer su slijepci, a ako slijepac slijepca vodi, 
oba u jamu padaju. Uvijek nam bio vođa u životu | 
duh, koji prosvjetljuje 1 pokazuje put k našem vječ- 
nom preodređenju. Amen. 

